Document ID: 31982D0658

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Σεπτεμβρίου 1982
περί εφαρμογής της μεταρρύθμισης των γεωργικών διαρθρώσεων στην Ελλάδα σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου
(Το κείμενο στην ελληνική γλώσσα είναι το μόνο αυθεντικό)
(82/658/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 80/666/ΕΟΚ (2), και ιδίως το άρθρο 13,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (3), όπως τροποποιήθηκε τελευταία από την οδηγία 81/528/ΕΟΚ (4), και ιδίως το άρθρο 18 παράγραφος 3,
Εκτιμώντας:
ότι η ελληνική κυβέρνηση ανακοίνωσε τις εξής ρυθμίσεις:
- προεδρικό διάταγμα αριθ. 841/81 περί της ορεινής γεωργίας και της γεωργίας σε ορισμένες μειονεκτικές περιοχές (άρθρο 1 έως 5 και παράρτημα),
- απόφαση αριθ. 1633/81 της Οικονομικής Επιτροπής περί εγκρίσεως για το 1981 προγράμματος ενισχύσεων στις ορεινές και μειονεκτικές περιοχές,
- υπουργική απόφαση της 28ης 'Ιουλίου 1981 περί δικαιολογητικών και τρόπου πληρωμής στους δικαιούχους της εξισωτικής αποζημιώσεως·
ότι δυνάμει του άρθρου 13 της οδηγίας 75/268/ΕΟΚ, σε σχέση με το άρθρο 18 παράγραφος 3 της οδηγίας 72/159/ΕΟΚ, η 'Επιτροπή πρέπει να αποφασίσει αν οι διατάξεις που αναφέρθηκαν προηγουμένως πληρούν τους όρους για χρηματική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ·
ότι οι ενισχύσεις που προβλέπονται από τις διατάξεις που αναφέρθηκαν προηγουμένως για το 1981 ανταποκρίνονται στις προϋποθέσεις και στους στόχους της οδηγίας 75/268/ΕΟΚ, υπό τον όρο ότι η οδηγία αυτή αποτελεί την εισαγωγή ενός διαρκούς συστήματος εξισωτικών αποζημιώσεων στις μειονεκτικές περιοχές της Ελλάδας·
ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων για τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης 'Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το προεδρικό διάταγμα αριθμός 841/81 περί της ορεινής γεωργίας και της γεωργίας σε ορισμένες μειονεκτικές περιοχές, η απόφαση αριθ. 1633/81 της Οικονομικής 'Επιτροπής περί εγκρίσεως για το 1981 προγράμματος οικονομικών ενισχύσεων στις ορεινές και μειονεκτικές περιοχές, καθώς και η υπουργική απόφαση της 28ης 'Ιουλίου 1981 περί δικαιολογητικών και τρόπου πληρωμής στους δικαιούχους της εξισωτικής αποζημιώσεως, τα οποία ανακοινώθηκαν από την ελληνική κυβέρνηση στις 28 Σεπτεμβρίου και στις 19 Νοεμβρίου 1981, πληρούν τους όρους για χρηματική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στην Ελληνική Δημοκρατία.
Έγινε στις Βρυξέλλες, στις 10 Σεπτεμβρίου 1982.

Labels: 18
15
19
6